Hekke oop vir toeskouers by Bafana-stryd in Soweto | Netwerk24
Hekke oop vir toeskouers by Bafana-stryd in Soweto
Bafana Bafana se Bongokuhle Hlongwane word deur sy spanmaats omring nadat hy verlede maand 'n doel teen Ghana aangeteken het. Bafana se volgende wedstryd in Suid-Afrika sal deur toeskouers bygewoon word. Foto: Gallo Images
Die Wêreldbeker-kwalifiseerder aanstaande Dinsdag tussen Bafana Bafana en Ethiopië sal die eerste Suid-Afrikaanse sportgeleentheid sedert die begin van die Covid-19-pandemie wees waar toeskouers toegelaat word.
Die nuuskanaal eNCA het Dinsdagoggend berig dat dié wedstryd as 'n "toetsgeleentheid" gebruik sal word vir die plan om uiteindelik toeskouers terug by alle sport te kry.
Dr. Thulani Ngwenya, die mediese hoof van die Suid-Afrikaanse Sokkervereniging (Safa), het gesê daar is besluit om die hekke vir die Bafana-stryd oop te gooi, want "ondersteuners is angstig om terug te kom by wedstryde".